**1**

*Adam T*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privesc

Adânc, în ochii tăi... în noaptea din ei,

La cum ai intrat și nu te-ai furișat,

La zâmbetul prostesc și obosit ce-ți apune pe maxilar,

La roba-ți ponosită, de apă de cadavre îmbâxită,

Nu te așteptam, nu așa curând [oricum],

Știu de ce-ai venit, da’ să știi, nu m-am pregătit

Nu mai poți pleca fără viața mea.

Încet m-ai descântat și apoi m-ai secerat.

M-ai prins cu degetele tale osoase și reci,

Bănuiesc că vrei să pleci cu mine-n

Sacu-ți plin de suflete, destine și durere.

Uitare și regret, iubire și garoafe

Mă vor însoți în nemuritoarea

Veșnicie.

Lăsăm, în urmă, o siluetă într-un costum de lemn uscat,

Rostesc o rugăciune și am plecat,

Cu tine spre asfințit.